ఎయిడ్స్
సంభోగాల వల్ల, ముఖ్యంగా ఒకరికంటే ఎక్కువ మందితో సంభోగంలో పాల్గొనడం వల్ల, రక్త మార్పిడి వల్ల, తల్లి నుండి బిడ్డకు, కలుషిత సిరంజిల వల్ల, ఎయిడ్స్ అనే వ్యాధి సంక్రమిస్తుంది. ముందు ఈ వ్యాధిని ప్రాణహంతక వ్యాధిగా ( Death Sentenced Disease ) గా పరిగణించే వారు. కాని శక్తివంతమైన ART మందులు, ఏయిడ్స్ వల్ల వచ్చె ఋగ్మతలను నయం చేసె మందులు ఉన్నందున ఇప్పుడు ఈ వ్యాధిని మధుమేహం మరియు హైపర్ టెన్షన్ (రక్తపోటు)లాంటి వ్యాధుల లాగే ఈ వ్యాధిని కూడా దీర్ఘకాలిక మరియు నియంత్రించటానికి (Chronic and Manageable Disease )వీలు కలిగె వ్యాధిగా వ్యవహరిస్తున్నారు. ఇది హెచ్.ఐ.వి (హ్యూమన్ ఇమ్మ్యునోడెఫిసియెన్సీ వైరస్)అను వైరస్ వలన వస్తుంది. AIDS అనేది ఎక్యైర్డ్ ఇమ్యూన్ డెఫీసియన్సీ సిండ్రోంకు పొడి పేరు. శరీరంలో రోగనిరోధక శక్తి, బాహ్య కారణాల వల్ల తగ్గ్గడం అన్నమాట. హెచ్ఐవి వై రస్ మనుషలకు మాత్రమే సోకుతుంది.
జన్యు చికిత్స
జన్యు చికిత్సలో లక్ష్యం కాబడిన జన్యువులను తిరిగి పెట్టటానికి లేదా బాగుచేయటానికి అనేక రకాల పద్ధతులు ఉన్నాయి.అన్ని వైరస్లు వాటి అతిధేయులను అంటిపెట్టుకొని వాటి అనుకృతి చక్రంలో భాగంగా వాటి జన్యు పదార్ధాన్ని అతిధేయ కణంలోకి ప్రవేశ పెడతాయి. ఆ వైరస్ యొక్క అవసరాలను తీర్చటానికి, శరీరంయొక్క సాధారణ ఉత్పత్తి యంత్రాంగాన్ని ఆక్రమించి, వైరస్ యొక్క అనేక ప్రతులను ఎలా ఉత్పత్తి చేయాలనే ప్రాథమిక "సూచనలను" ఈ జన్యు పదార్ధము కలిగి ఉంటుంది. అతిధేయ కణం ఈ సూచనలను పాటించి, వైరస్ యొక్క అదనపు నకలులను (కాపీలు) ఉత్పత్తి చేస్తుంది,దీని మూలంగా అనేక కణాలకు వ్యాధి సోకుతుంది. కొన్ని రకాల వైరస్లు వాటి జన్యువులను అతిధేయ జన్యువులోనికి భౌతికంగా ప్రవేశ పెడతాయి (HIV వంటి వాటిని కలిగిఉన్న రెట్రోవైరస్ల, కుటుంబం యొక్క ముఖ్య లక్షణం ఏమిటంటే, ఈ వైరస్ రివర్స్ ట్రాన్స్ క్రిప్టేజ్ అనే ఎంజైమును అతిధేయ శరీరంలోకి ప్రవేశ పెట్టి, దాని RNA ను "సూచనలు"గా వాడుకుంటుంది). ఇది ఆ వైరస్ యొక్క జన్యువులను అతిధేయ కణం యొక్క జన్యువులతో ,ఆ కణంయొక్క జీవితకాలమంతా సమన్వయం చేస్తుంది.